**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/187-51/2021.**

**64/2021.**

**HATÁROZAT**

**- veszélyhelyzetben átruházott hatáskörben meghozott döntésről -**

**A „Zöld városközpont kialakítása Tiszavasváriban” című**

**TOP-2.1.2-15-SB1-2017-00028 azonosítószámú pályázat**

**műszaki tartalom módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**1.** A „**Zöld városközpont kialakítása Tiszavasváriban” című TOP-2.1.2-SB1-2017-00028 azonosítószámú pályázat Támogatási szerződéssel elfogadott műszaki szakmai tartalmat az alábbiak szerint módosítom:**

Az eredeti műszaki tartalomból **kikerül az új Kosárlabda pálya, a Szabadtéri kondipark kialakítása, a Vágóhíd utca felújításának egy szakasza, valamint a Találkozások Házánál az új helyiség kialakítása és a belső felújítások.**

**Új projektelemként kerül a műszaki tartalomba a Fürdő soron** **meglévő aszfaltos** **kerékpárút burkolatának felújítása** kb. 270 fm hosszan, valamint egy **Zöldfelület rekonstrukció** a Vágóhíd utcán 976 m2 nagyságban füvesítéssel és fásítással.

**2.** A „Zöld városközpont kialakítása Tiszavasváriban” című TOP-2.1.2-SB1-2017-00028 azonosítószámú pályázattal kapcsolatosan **lefolytatott közbeszerzési eljárásban kiírt** **„Találkozások háza 2. rész” tekintetében** **a műszaki tartalmat módosítani kívánom a pályázati felhívásnak való megfelelőség (teljes energetikai korszerűsítés) érdekében.**

**3.** A jelen határozat 1., 2. pontjában foglalt szükséges nyilatkozatokat, egyeztetéseket, intézkedéseket megteszem, melynek eredményéről tájékoztatással élek.

**4.** **Kezdeményezem a Magyar Államkincstárnál** a **2020. december 23. napján** - az önkormányzat képviseletében benyújtott - az 1. pontban megnevezett pályázat többletköltség fedezetére vonatkozóan **költségnövekmény igényre benyújtott kérelmem** a projekt **végleges műszaki-szakmai tartalma ismeretében kerüljön elbírálásra az Irányító Hatóság részéről.**

**INDOKOLÁS**

**A „Zöld városközpont kialakítása Tiszavasváriban” című TOP-2.1.2-15-SB1--2017-00028 azonosítószámú pályázat közbeszerzési eljárásának eredményességéről szóló 133/2020. (IX.23.) PM döntésemmel megállapítottam**, hogy az eljárást megindító felhívásban meghatározott értékelési szempontok alapján **a legjobb ár-érték arányú érvényes ajánlatot az 1-4. és 6-8. részek tekintetében** a **VM-Konstrukt Kft.** (4400 Nyíregyháza, Nádor utca 62.), míg az **5. rész tekintetében** a **V-Factory Kft.** (4400 Nyíregyháza, Honvéd utca 51.) **adta**, azzal hogy az **eredményesség tekintetében** az ajánlattételi kötöttségen belül **később szükséges döntést hozni figyelembe véve azt, hogy pótfedezet szükséges a beruházás megvalósításához,** melyhez önerő nem áll rendelkezésre. A **költségtöbblet fedezetéhez 2020. december 23. napján támogatási kérelmet nyújtottam be a támogató szervezet részére.**

**A költségnövekmény igénnyel egyidejűleg a Támogatási Szerződés módosítását is kezdeményeztem, tekintettel arra, hogy az eredeti műszaki-szakmai tartalom változott.** **Az eredeti műszaki tartalomból kikerült az új Kosárlabda pálya építése**, mivel 2018-ban TAO pályázat keretében sikerült egy 2 pályás Streetball pályát kialakítani, **a Szabadtéri kondipark**, tekintettel arra, hogy a 2020. évben 2db kondipark épült meg a városban, két különböző pályázat keretén belül, a **Vágóhíd utca felújításának egy szakasza** (Vágóhíd u. 8. számtól a Vasvári Pál utcáig), mivel az 2018-ban sajáterőből felújításra került újraaszfaltozással, továbbá az új műszaki tartalom összeállításánál figyelembe vettük azt a körülményt, hogy a pályázat beadása és a megvalósítása között több év telt el, ami nagyban befolyásolja a bekerülési költséget, így a műszaki tartalom a **Találkozások Házánál is csökkentésre került**.

A kérelem elbírálása során felmerült a Találkozások Háza projektelem tekintetében a műszaki tartalom módosításának szükségessége a teljes energetikai korszerűsítés figyelembevételével.

Az eddigi **külső homlokzati vakolat (kőporozás) felújítása helyett a közintézmény teljes külső homlokzati hőszigetelésével ellátott felújítása valósul meg a belső felújítások terhére.**

Mindezek okán, tekintve, hogy a **többletköltség támogatási igény elbírálására a végleges műszaki-szakmai tartalom ismeretében kerülhet sor**, a **benyújtott kérelem halasztásáráról döntöttem**.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. március 25.

**Szőke Zoltán**

**polgármester**